પૌલત્સ્ય ગોત્રના સ્વ. શ્રી બાલકૃષ્ણ નાગેશ્વર વ્યાસ સરકારી લેન્ડ રેકોર્ડમાં નોકરી કરતા હતા. ૧૯૫૪ માં તેમની બદલી વિરમગામ થયી. તેમને પ્રોપર્ટી રજીસ્ટરમાં "સમસ્ત પૌલાત્સ્ય ગોત્રના શ્રી નવદુર્ગા માતા, વહીવટદાર શ્રી સોમનાથ અમૃતલાલ વ્યાસ નું પાનું જોયું. જેમાં આપણા ગોત્રના બે પરિવારોએ બે મકાન પણ માતાજીને અર્પણ કરેલા. પૂજ્ય બાલકૃષ્ણ નાગેશ્વર વ્યાસ ને શ્રી બાલાશંકર સોમનાથ પંડ્યાનો સથવારો મળ્યો. વાત ચર્ચાનો વિષય બનતા વડોદરાના પૌલાત્સ્ય ગોત્રના બ્રાહ્મણોએ એકઠા મળીને ૧૯૫૬ માં નવદુર્ગા મંડળની સ્થાપના કરી. અમદાવાદ ખાતે ૨૩-૧૧-૧૯૫૭ ના રોજ પૌલાત્સ્ય ભાઈઓની સભા મળી જેમાં પ્રથમ પ્રમુખ તરીકે વડોદરાના શ્રી હીરાલાલ ગણપતરામ વ્યાસની નિયુક્તિ કરી. તા.૧૧-૦૫-૧૯૫૮ ની સભામાં કનીજ ખાતે જમીન પ્રાપ્ત કરી. પૂજ્ય માંડીને નિજધામ કનીજમાં લાવવા માટેની વ્યવસ્થા કરવાનો ઠરાવ થયો. કનીજમાં પૂજ્ય શ્રી પુરષોત્તમલાલજી મહારાજે જમીન માટેની વ્યવસ્થા ગોઠવી આપી. કામ હાથપર લેતા પૂજ્ય શ્રી લાભશંકર પુરાણીએ મંદિરનો પ્લાન બનાવી કામકાજ સોમપુરાને સોંપ્યું. ભંડોળને છલકાવવા માટે પૂજ્ય શ્રી જયંતીલાલ નાથાલાલ વ્યાસ, શ્રી ઇન્દુભાઇ શિવશંકર વ્યાસ, બાલકૃષ્ણ વ્યાસ, જીવનલાલ વ્યાસ, અર્જુનનારાયણ વ્યાસે ગામે ગામ અને શહેરોમાં ફરી મોટું દાન પ્રાપ્ત કર્યું તેમનું યોગદાન મંડળ ક્યારેય ભૂલી શકે તેમ નથી.